CELEX: 62017TN0119
Language: fi
Date: 2017-02-20 00:00:00
Title: Asia T-119/17: Kanne 20.2.2017 – Alba Aguilera ym. v. EUH

24.4.2017   
            
            
               FI
            
            
               Euroopan unionin virallinen lehti
            
            
               C 129/26
            
         Kanne 20.2.2017 – Alba Aguilera ym. v. EUH
   (Asia T-119/17)
   (2017/C 129/39)
   Oikeudenkäyntikieli: ranska
   
      Asianosaiset
   
   
      Kantaja: Ruben Alba Aguilera (Addis Abeba, Etiopia) ja 28 muuta kantajaa (edustajat: asianajajat S. Orlandi ja T. Martin)
   
      Vastaaja: Euroopan ulkosuhdehallinto (EUH)
   
      Vaatimukset
   
   Kantajat vaativat unionin yleistä tuomioistuinta toteamaan, että
   
               —
            
            
               riidanalainen päätös kumotaan siltä osin kuin siinä lasketaan 1.1.2016 alkaen Etiopiassa työskentelevälle henkilöstölle maksettua elinolosuhdekorvausta siten, että sen määrä laskee 30 prosentista 25 prosenttiin
            
         
               —
            
            
               EUH velvoitetaan maksamaan kantajille kertasumma, jonka määrän unionin yleinen tuomioistuin määrittelee oikeuden ja kohtuuden mukaan, korvauksena heille aiheutuneesta henkisestä kärsimyksestä
            
         
               —
            
            
               EUH velvoitetaan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Tämä kanne koskee EUH:n sen päätöksen lainmukaisuutta, jolla päätettiin laskea Etiopian-edustustossa työskenteleville Euroopan unionin työntekijöille maksetun elinolosuhdekorvauksen määrää 30 prosentista 25 prosenttiin.
   Kanteensa tueksi kantajat vetoavat kolmeen kanneperusteeseen.
   
               1)
            
            
               Ensimmäinen kanneperuste, joka perustuu henkilöstösääntöjen liitteen X yleisten täytäntöönpanosääntöjen voimaan saattamista koskevan velvollisuuden noudattamatta jättämiseen.
            
         
               2)
            
            
               Toinen kanneperuste, joka perustuu henkilöstösääntöjen liitteessä X olevan 10 artiklan rikkomista siltä osin kuin EUH:n tietyssä asemapaikassa maksaman elinolosuhdekorvauksen määrän vahvistamisessa käyttämässä menetelmässä otetaan huomioon ”alueellisen johdonmukaisuuden” periaate.
            
         
               3)
            
            
               Kolmas kanneperuste, joka perustuu riidanalaisessa päätöksessä oleviin useisiin ilmeisiin arviointivirheisiin.